Die Ghoema-musiektoekennings is musiektoekennings wat deur die Ghoema Musiek Trust toegeken word om uitstaande prestasies in Afrikaanse musiek te erken. Die toekenningsplegtigheid het vanaf 2012 tot 2019 jaarliks in Maart plaasgevind, en was op kykNET uitgesaai. Die prysuitdeling van die Ghoema Musiektoekennings 2018 het op 30 April by Emperors Palace in Kemptonpark plaasgevind. Lys van wenners: Jo Black - Manlike Kunstenaar van die jaar, Nuweling van die jaar, Ere-toekenning vir beste verkoper, Digitale liedjie van die jaar vir Skepe (Geskryf deur Jo Black, Johan Vorster en Christoph Kotze), Album van die jaar vir Skepe (Vervaardigers: Murray Lubbe en Danny Smoke). Juanita du Plessis - Vroulike kunstenaar van die jaar. Die Heuwels Fantasties – Groep van die jaar. Elvis Blue – Beste komposisie van die jaar vir Die Brug. Yoma – Beste Hip-hop-liedjie van die jaar vir Wille kat(Skrywer: C. Witbooi). Jay - Beste pop-album deur 'n manlike kunstenaar vir So lank sal ek jou liefhê. Kurt Darren - Beste pop-album deur 'n manlike kunstenaar vir Laat die dansvloer brand.